নিউজ ডেক্স:: আগামী জাতীয় সংসদ নির্বাচনে সব দলের অংশগ্রহণের পাশাপাশি প্রতিযোগিতামূলক নির্বাচনের ওপর গুরুত্ব দিয়েছেন সাবেক নির্বাচন কমিশনার ব্রিগেডিয়ার জেনারেল (অব.) এম সাখাওয়াত হোসেন। বলেছেন, ‘অংশগ্রহণমূলক নির্বাচন হতে গেলে আওয়ামী লীগ এবং বিএনপির অংশগ্রহণ থাকতে হবে। এই বড় দল দুইটির একটিও যদি নির্বাচনে অংশ না নেয় তবে নির্বাচন অংশগ্রহণমূলক হবে না। তবে অংশগ্রহণমূলকে নির্বাচনের চেয়ে আমরা প্রতিযোগিতামূলক নির্বাচনকে বেশি গুরুত্ব দিই। অংশগ্রহণ হতে পারে কিংবা নির্বাচন প্রতিযোগিতামূলক হবে কী না সেটা হচ্ছে বড় চ্যালেঞ্জ।’